PRITARTA

Šakių rajono savivaldybės tarybos

2023m. sausio 31 d. sprendimu Nr. T-20

**ŠAKIŲ RAJONOGRIŠKABŪDŽIO GIMNAZIJOS 2022 METŲ VEIKLOS ATASKAITA**

1. **Bendros žinios apie ugdymo įstaigą (pavadinimas, buveinės adresas, telefonas, el. paštas, žinios apie vadovą, skyriai/filialai).**

Šakių r. Griškabūdžio gimnazija – biudžetinė įstaiga, kurios adresas: Alyvų g. 4, Griškabūdis, LT-71295 Šakių r. sav., kontaktinė informacija: tel./faks. (8 345) 41 260, el. paštas mokykla@griskabudzio.sakiai.lm.lt , interneto svetainės adresas www.griskabudziogimnazija.lt. Gimnazijos direktorius Arūnas Šalnaitis. Ugdymo įstaiga nuo 2021m. liepos 01 turi 2 skyrius – vaikų darželį „Pumpurėlis“ ir Paluobių mokyklą-daugiafunkcį centrą.

1. **Įstaigos 2022 metų pagrindinės veiklos kryptys, jų sąryšis su įstaigos strateginiu veiklos planu, metų veiklos programa bei įstaigos vadovų metinėmis veiklos užduotimis.**

2022m. gimnazijos veikla buvo skirta pasiekimų gerinimui orientuojantis į individualius mokinių poreikius. Šio tikslo įgyvendinimui numatyti uždaviniai: siekiant aukštesnių kiekvieno mokinio pasiekimų realizuoti mokinių individualius poreikius ir sudaryti galimybes patirti mokymosi sėkmę; stiprinti mokinių pažinimo, iniciatyvumo ir kūrybingumo kompetencijas; įdiegti žaliosios energijos šaltinius. Tikslas ir uždaviniai susiję su strateginiame 2021-2025m. gimnazijos plane numatytu tikslu „Įgyvendinant projektines veiklas, gerinant ugdymo(si) aplinką, efektyvinant ugdymo procesą siekti aukštesnių mokymosi pasiekimų“ ir jo įgyvendinimui numatytomis programomis - projekto „Kokybės krepšelis“ įgyvendinimo programa, mokymosi pasiekimų gerinimo programa, ugdymo(si) aplinkos gerinimo programa.

Gimnazijos direktorius Arūnas Šalnaitis turėjo įgyvendinti metines užduotis: mokinių tėvų įtraukimas į gimnazijos bendruomenės veiklas (siektini rezultatai - organizuoti bent du renginius gimnazijos bendruomenei, kuriuose dalyvaus ne mažiau kaip 40 procentų mokinių tėvų); efektyvus materialinės bazės panaudojimas ugdymo procese (siektini rezultatai - nešiojamųjų kompiuterių Classmate PC, interaktyvių ekranų naudojimą pamokose įtraukiant mokinius į mokymąsi individualiai ir poromis organizuos 80 procentų kalbų, gamtos, socialinių ir tiksliųjų mokslų mokytojų, tai pagerins 5-8 klasių mokinių pažangumą: 2021-2022m.m. 5-8 klasių bent 65 procentų mokinių metiniai vidurkiai bus ne mažesni kaip 7 balai); mokytojų įsitraukimo į tęstinės 40 ak. val. mokymų programos ,,Orientavimasis į mokinių poreikius: poreikių pripažinimas, pagalba mokiniui, gabumų ir talentų ugdymas" įgyvendinimą užtikrinimas (siektini rezultatai - programoje dalyvaus ne mažiau kaip 90 procentų mokytojų, vadovaujantis įgytomis žiniomis, išgirstomis rekomendacijomis bus sudarytas gimnazijoje naudojamų mokinių poreikių atpažinimo įrankių katalogas, prieinamas visiems dalykų mokytojams ar klasės vadovams); mokytojo padėjėjo pagalbos užtikrinimas 5-7 klasių specialiųjų poreikių mokiniams. (siektini rezultatai - bus teikiama mokytojo padėjėjo pagalba visiems 5-7 klasių specialiųjų poreikių mokiniams, jų lietuvių kalbos ir literatūros, matematikos, anglų kalbos, gamtos ir žmogaus metinių pažymių vidurkis padidės 0,1 balo lyginant su 2020-2021m.m. metiniais rezultatais).

Direktoriaus pavaduotoja ugdymui J. Leščinskaitė turėjo atlikti metiniame pokalbyje numatytas užduotis: mokinių mokėjimo mokytis kompetencijos ugdymo priemonių įvairovės užtikrinimas (siektini rezultatai - įvykęs Pusmečio refleksijos dienos renginys, 90 procentų mokytojų organizuos individualius pokalbius su mokiniais, 80 procentų mokinių aptars su mokytojais savo mokymosi problemas, mokinių apklausos metu bus nustatyta, kad 70 procentų mokinių sužinos, kas padeda ir kas trukdo jų individualiai ugdymosi sėkmei); virtualios aplinkos naudojimas ugdymo kokybės gerinimui ( siektini rezultatai - individualių mokiniams skirtų planšetinių kompiuterių komplektu pamokose naudosis visi mokytojai, dirbantys 5–8 klasėse, ne mažiau kaip 10 procentų dalyko pamokų, bent 70 procentų 5-8 klasių mokinių metiniai 2021-2022m.m. pažymių vidurkiai sieks 7 balus); 40 valandų mokymų programos ,,Orientavimasis į mokinių poreikius: poreikių pripažinimas, pagalba mokiniui, gabumų ir talentų ugdymas" įgyvendinimas (siektini rezultatai - programoje dalyvaus ne mažiau kaip 90 procentų mokytojų, iš jų ne mažiau kaip 80 procentų pritaikys įgytas žinias praktikoje); skaitmeninio mokinių poreikių atpažinimo įrankių katalogo sudarymas (siektini rezultatai - sudarytas gimnazijos mokytojams prieinamas skaitmeninis mokinių poreikių atpažinimo įrankių katalogas, kuriame patalpinti bent 5 apklausų, testų, nuorodų pavyzdžiai).

1. **2021 metais įstaigos išsikelti tikslai 2022 metams. Jų įgyvendinimas.**

2022 metams buvo numatytas tikslas - pasiekimų gerinimas orientuojantis į individualius mokinių poreikius. Jo įgyvendinimui suplanuoti uždaviniai: siekiant aukštesnių kiekvieno mokinio pasiekimų realizuoti mokinių individualius poreikius ir sudaryti galimybes patirti mokymosi sėkmę; stiprinti mokinių pažinimo, iniciatyvumo ir kūrybingumo kompetencijas; įdiegti žaliosios energijos šaltinius.

Pirmojo uždavinio įgyvendinimui buvo numatytas mokymų ,,Orientavimasis į mokinių poreikius: poreikių pripažinimas, pagalba mokiniui, gabumų ir talentų ugdymas" gimnazijos mokytojams organizavimas. Buvo tikimasi, kad įgyvendinus tęstinę 40 akademinių valandų trukmės 6 dienų mokymų programą, kurioje dalyvaus ne mažiau kaip 90 procentų mokytojų, iš jų ne mažiau kaip 80 procentų įgytas žinias apie individualių mokinių poreikių identifikavimą ir realizavimą taikys praktikoje. Atsižvelgus į gimnazijos poreikius buvo pakoreguotas mokymų turinys, buvo organizuoti mokymai „Mokinio gebėjimų ir ugdymo(si) poreikių atpažinimas ir panaudojimas siekiant jo pažangos“. Juose dalyvavo 96,8 procentų mokytojų, pamokų stebėjimo protokolai, mokytojų apklausa rodo, kad 100 proc. renginiuose dalyvavusiųjų taiko įgytas žinias praktikoje. Kadangi projekto „Kokybės krepšelis“ lėšomis buvo įsigytas 24 vnt. planšetinių kompiuterių komplektas, dar buvo numatytas virtualios aplinkos naudojimas ugdymo kokybės gerinimui. Buvo tikimasi, kad individualių mokiniams skirtų kompiuterių komplektu pamokose naudosis visi mokytojai, dirbantys 5–8 klasėse, ne mažiau kaip 10 procentų dalyko pamokų, tai pagerins mokinių pasiekimus taip, kad bent 70 procentų 5-8 klasių mokinių metiniai 2021-2022m.m. pažymių vidurkiai sieks 7 balus. Pamokų stebėjimo protokolai, ilgalaikiai planai, mokytojų apklausa rodo, kad visi 5-8 klasių mokytojai ne mažiau kaip 10 procentų savo dalyko pamokų naudoja virtualias mokymo(si) aplinkas, 2021–2022m.m. ne mažesnį kaip 7 balų metinių pažymių vidurkį pasiekė 80,95 procentų 5 klasių mokinių, 86,96 procentų 6 klasių mokinių, 88,89 procentų 7 klasių mokinių, 73,08 procentų 8 klasių mokinių. Buvo suplanuota organizuoti pusmečio refleksijos dieną. Šios priemonės siekinys - 90 procentų mokytojų organizuos individualius pokalbius su mokiniais, 80 procentų mokinių aptars su mokytojais savo mokymosi problemas, o mokinių apklausos metu bus nustatyta, kad 70 procentų mokinių sužinos, kas padeda ir kas trukdo jų individualiai ugdymosi sėkmei. Atsižvelgus į mokytojų galimybes bendrauti su mokiniais pusmečio refleksijos diena tapo pusmečio refleksijos savaite, šiame renginyje dalyvavo 89 procentų mokinių ir 92 procentai mokytojų. Mokinių apklausa parodė, kad 87 procentų mokinių teigia, kad moka sau kelti mokymosi tikslus, 93 procentai apmąsto, kaip galėtų pagerinti savo mokymąsi.

Antrojo uždavinio įgyvendinimui buvo numatytas projektas pradinių klasių ir priešmokyklinės grupės mokiniams „Čia mano gimtinė“, kuriame turėjo dalyvauti 70 procentų tikslinės grupės mokinių, kiekvienos klasės mokiniai paruoš projekto tikslus atitinkantį pristatymą visai gimnazijos bendruomenei. Į projektą įsitraukė 90 procentų mokinių, visos pradinės klasės ir priešmokyklinio ugdymo grupė savo darbus eksponavo antrame gimnazijos pastato aukšte. Kita šio uždavinio įgyvendinimui numatyta priemonė - profesijų mugė 1-8, I-IV klasių mokiniams. Buvo numatyta kiekvienoje klasėje organizuoti susitikimą su buvusiu gimnazijos mokiniu, įgyvendinančiu savo karjeros planus, susitikimuose dalyvauti ir savo karjeros planus apsvarstyti turėjo 80 procentų gimnazijos mokinių. Ši priemonė neįvyko, nes dėl užkrečiamųjų ligų plitimą ribojančių priemonių taikymo buvo valdomi mokinių srautai, ribojamas pašalinių asmenų patekimas į mokyklą.

Trečiojo uždavinio įgyvendinimui buvo numatytas 18 kw saulės elektrinės įrengimas tikintis, kad gimnazijos pastato įrenginiams, apšvietimui, kondicionavimo ir kitiems prietaisams bus naudojama žalioji energija. Šiai priemonei įgyvendinti numatyta 18000 Eur. Už 15367 Eur. buvo įrengtas atsinaujinančios energijos šaltinis, kurio galingumas 18,2 kW.

2022m. rugsėjo 1d. ikimokyklinio ugdymo įstaigoje veikė 3 grupės, kurias lanko 44 vaikai.

Ikimokyklinės ugdymo įstaigos 2022 metų veiklos plane numatyti tikslai ir uždaviniai buvo orientuoti į kokybiškas ugdymo paslaugas, saugios ir sveikatą stiprinančios aplinkos kūrimą, pedagogų ir tėvų bendradarbiavimo plėtojimą.

Siekdami ugdymo kokybės, mokytojai naudoja įvairius ugdymo metodus ir būdus, IKT ir kitas interaktyvias priemones. Puoselėjamos ir turtinamos edukacinės aplinkos vaikų grupėse. Įsigyta įvairių naujų ugdymo priemonių, knygų, išmanusis televizorius. Nuo 2022m. rugsėjo 13d. naujai pradėjo dirbti meninio ugdymo mokytoja.

Mokytojai ir kiti darželio darbuotojai tobulino asmeninio tobulėjimo ir mokėjimo mokytis, naujų technologijų ir informacijos valdymo, ugdytinių motyvavimo, ugdymo(si) turinio įgyvendinimo ir tobulinimo, ugdymosi aplinkų, turinio ir situacijų įvairumo kūrimo kompetencijas. Dalyvavo įvairiose kvalifikacijos tobulinimo programose ir mokymuose: „Ruduo darželyje: veiklų ir idėjų gidas“, „Pavasaris darželyje: veiklų ir idėjų gidas“, „Netradiciniai ugdymo metodai ir priemonės ugdant šiuolaikinius vaikus“, „Interaktyvaus ekrano naudojimas ugdymo procese“, „Ugdomosios veiklos planavimas, jų formos“, „STEAM metodo taikymas organizuojant vaikų Velykėles“, „Technologiniai sprendimai STEAM ugdyme“, „Idėjos teatro ir šokio pamokoms“, „Akcentuoto charakterio vaikai“, „Patyriminis ugdymas projektinėje veikloje ugdant laimingą ir sveiką vaiką“, „Nu(si)raminimo būdai SUP (ir ne tik) vaikams“, „Įtraukusis darželis 2022“, „Kitoks požiūris į sveikatai palankią mitybą vaikų ugdymo įstaigose“, „Viešas susirinkimas dėl karo pabėgėlių vaikų integracijos ikimokyklinio ugdymo mokytojams“, „Nuotolinis vizitas į Family Lab Academy mini darželį“, „Vaikų sveikatos stiprinimas – ne mada, bet būtinybė“.

Visos mokytojų padėjėjos dalyvavo seminare „Padėjėjų vaidmuo šiuolaikiniame darželyje“ (2022-11-21), skirtame mokytojų padėjėjų kompetencijų plėtimui.

Ikimokyklinio ugdymo mokytoja organizavo respublikinį ikimokyklinio ir priešmokyklinio amžiaus vaikų kūrybinių darbelių ir tautosakos konkursą „Skrynelė Lietuvai“.

Įstaigos ugdytiniai ir pedagogai dalyvavo: respublikinėje ikimokyklinį ir priešmokyklinį ugdymą vykdančių mokyklų akcijoje „Obuolį valgai – sveikas augi“, respublikinėje ikimokyklinio ir priešmokyklinio ugdymo įstaigų projekte „Penkios Kneipo dienos“, respublikinėje ikimokyklinio ir priešmokyklinio ugdymo įstaigų virtualioje akcijoje – parodoje „Lietuvos trispalvė“, ikimokyklinio ir priešmokyklinio amžiaus vaikų tarptautiniame projekte „Kartu paskaitykim knygelę“.

Tenkinant vaikų ugdymosi poreikius, aptariama vaiko asmeninė pažanga, vyresniems vaikams teikiama logopedo pagalba.

Kilus kariniam konfliktui Ukrainoje, ikimokyklinio ugdymo grupėse vykdomas ukrainiečių vaikų ugdymas.

Didinant fizinį vaikų aktyvumą prisijungta prie Lietuvos masinio futbolo asociacijos ir Lietuvos futbolo federacijos Respublikiniame projekto „Futboliukas“, Projektas skirtas populiarinti futbolo žaidimą lauke ir uždarose patalpose. Darželio bendruomenės dėka įrengtas Kneipo pažintinis – sveikatingumo takas. Įsigyta nauja pavėsinė, smėlio dėžė ir įvairios kitos priemonės, skirtos vaikų patyriminiam ugdymui ir visapusiškam organizmo grūdinimui. Svarbus yra ir estetinis lauko erdvių vaizdas – tvarkomi gėlynai, iškiliųjų lysvių daržas, želdiniais apsodinti neišvaizdūs statiniai, kruopščiai prižiūrima visa įstaigos lauko teritorija.

Suorganizuota darželio ugdytinių ir pedagogų pažintinė kelionė į Paluobių mokyklos – daugiafunkcio centro ikimokyklinio ugdymo skyrių. Be to ikimokyklinio ugdymo pedagogė turėjo galimybę susipažinti su Kardokų Gamtos darželio bei Kazlų Rūdos K. Griniaus gimnazijos sk. l/d „Pušelė“ pedagogų patirtimi (gerosios patirties sklaidos renginys „Ugdomosios veiklos planavimas, jų formos).

Plėtojant pedagogų ir tėvų bendradarbiavimą nuo 2022m. rugsėjo 1 dienos įdiegtas elektroninis dienynas „Mūsų darželis“. Kitų metų tikslas – plėsti dienyno funkcijas, skatinti tėvelius aktyviau naudotis dienynu.

Bendravimas ir bendradarbiavimas su šeimomis vyko rytinio ir vakarinio pasiėmimo metu, nuotoliniu būdu, socialiniame tinkle „Facebook“ esančiose uždarose grupėse. Tėvai (globėjai) buvo įtraukti į organizuojamas šventes, parodas, pramogas. Informacija apie darželyje vykstančius renginius buvo viešinama interneto svetainėje, skelbimų lentose, socialinio tinklo „Facebook“ uždarose grupėse.

1. **2021 metais veiklos ataskaitoje įstaigos iškeltos pagrindinės problemos. Jų sprendimai.**

Pagrindinė problema, neleidusi sklandžiai ir nuosekliai atlikti veiklos programoje numatytų darbų, kaip ir paėjusiais metais, buvo 2020m. lapkričio mėnesį prasidėjęs ir iki 202-2021 mokslo metų pabaigos trukęs karantinas. Dėl jo kai kurios projekto „Kokybės krepšelis“ buvo perkeltos į 2021-2022m.m. pabaigą. Nuo 2021m. rugsėjo 1 d. teko valdyti mokinių srautus, tai taip pat ribojo veiklų organizavimo galimybes.

1. **Mokymosi aplinka:**

**5.1. Darbuotojų skaičius:**

|  |  |  |
| --- | --- | --- |
| Administracijos darbuotojų etatų skaičius | Pedagoginių darbuotojų etatų skaičius | Kitų įstaigos darbuotojų etatų skaičius |
| 2021m. | 2022m. | 2021m. | 2022m. | 2021m. | 2022m. |
| 3,5 | 3,5 | 27,307 | 33,117 | 44 | 36,5 |

5.2. Mokytojų skaičius

|  |  |  |  |
| --- | --- | --- | --- |
| * 1. Mokytojų ekspertų skaičius
 | * 1. Mokytojų metodininkų skaičius
 | * 1. Vyresniųjų mokytojų skaičius
 | * 1. Mokytojų skaičius
 |
| 2021m. | 2022m. | 2021m. | 2022m. | 2021m. | 2022m. | 2021m. | 2022m. |
| * 1. -
 | * 1. -
 | * 1. 12
 | 10 | * 1. 17
 | * 1. 15
 | * 1. 1
 | * 1. 1
 |

**5.2. Mokinių skaičiaus pokytis pagal klases rugsėjo 1 d. per paskutinius dvejus metus. Vaikų, ugdomų pagal ikimokyklinio ir priešmokyklinio ugdymo programas pokytis rugsėjo 1 d. per paskutinius dvejus metus (duomenis pateikti lentelės forma).**

* + - 1. Griškabūdžio gimnazija

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Priešmokyklinio ugdymo grupė | 1 klasė | 2 klasė | 3 klasė | 4 klasė | 5 klasė | 6 klasė | 7 klasė | 8 klasė | I klasė | II klasė | III klasė | IV klasė |
| 2022 | 13 | 14 | 15 | 22 | 20 | 22 | 21 | 24 | 18 | 23 | 18 | 19 | 24 |
| 2021 | 11 | 14 | 23 | 19 | 22 | 22 | 21 | 20 | 27 | 20 | 25 | 23 | 25 |

* + - 1. Paluobių mokykla-daugiafunkcis centras

|  |  |  |
| --- | --- | --- |
|  | Ikimokyklinio ugdymo grupė | Priešmokyklinio ugdymo grupė |
| 2022 | 6 | 3 |
| 2021 | 11 | 2 |

 Vaikų darželis „Pumpurėlis“

|  |  |
| --- | --- |
|  | Ikimokyklinio ugdymo grupė |
| 2022 | 44 |
| 2021 | 36 |

**5.3. Mokinių, įgijusių pradinį, pagrindinį ir vidurinį išsilavinimą, skaičius įstaigoje. Ugdytinių, užbaigusių ikimokyklinio ir priešmokyklinio ugdymo programas, skaičius įstaigoje (duomenis pateikti lentelės forma).**

Griškabūdžio gimnazija

|  |  |  |  |  |
| --- | --- | --- | --- | --- |
|  | Priešmokyklinio ugdymo grupė | 4 klasė | II klasė | IV klasė |
| 2021-2022 m. m. | 11 | 23 | 22 | 23 |

Paluobių mokykla-daugiafunkcis centras

|  |  |  |
| --- | --- | --- |
|  | Ikimokyklinio ugdymo grupė | Priešmokyklinio ugdymo grupė |
| 2021-2022 m. m. | 12 | 2 |

Vaikų darželis „Pumpurėlis“

|  |  |
| --- | --- |
|  | Ikimokyklinio ugdymo grupė |
| 2021-2022 m. m. | 46 |

**5.4. Pagrindinio ugdymo pasiekimų patikrinimo, brandos egzaminų ir stojimo į aukštąsias mokyklas rezultatai (duomenis pateikti lentelės forma).**

PUPP rezultatai

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Regis****truota** | **Neatvyko** | **Neišlai****kė** | **1** | **2** | **3** | **4** | **5** | **6** | **7** | **8** | **9** | **10** |
| Lietuvių k. | 21 | - | - |  |  |  | 4 |  | 7 | 8 | 4 | 1 |  |
| Matematika | 21 | - | 5 |  | 2 | 3 | 5 | 4 | 7 |  |  |  |  |

Mokyklinių brandos egzaminų rezultatai

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Registruota** | **Neatvyko** | **Neišlaikė** | **4** | **5** | **6** | **7** | **8** | **9** | **10** |
| Lietuvių k. | 10 | - | - | 2 | 2 | 1 | 2 | 2 | 1 |  |
| Menai  | 2 | - | - | - | - | - | - | - | - | 2 |
| Technologijos | 8 | - | - | - | - | - | - | 3 | 1 | 4 |

Valstybinių brandos egzaminų rezultatai

|  |  |  |  |  |  |  |  |
| --- | --- | --- | --- | --- | --- | --- | --- |
| **Egzaminas** | **Registruota egzaminui** | **Neatvyko** | **Neišlaikė** | **16-35** | **36 - 85** | **86 - 99** | **100** |
| Lietuvių kalba | 13 | - | - | 2 | 9 | 2 | - |
| Anglų kalba | 16 | 1 | - | 7 | 8 | - | - |
| Matematika | 18 | - | 12 | 6 | - |  | - |
| Fizika | 6 | 1 | - | 3 | 2 | - | - |
| Biologija | 4 | - | - | - | 4 | - | - |
| Istorija | 14 | - | - | 10 | 4 | - | - |
| Geografija | 6 | - | - | 3 | 3 | - | - |

**5.5. Mokinių pavėžėjimo organizavimas.**

|  |  |  |  |  |  |  |
| --- | --- | --- | --- | --- | --- | --- |
| Pavežamų mokinių skaičius (ikimokyklinio, priešmokyklinio ugdymo ir 1-12 klasių) | Maršrutiniaisautobusais | Geltonaisiais autobusais | Mokykliniais autobusais | Seniūnijų transportu | Privačiu transportu | Nepavežamų mokinių, gyvenančių toliau nei 3 km. nuo mokyklos, skaičius |
| 167 | 63 | 62 | 16 | 24 | 2 | 0 |

**5.6. Mokinių maitinimo organizavimas (Kiek mokinių maitinama nemokamai, kaip organizuojamas maitinimas karantino laikotarpiu?)**

Maitinimo organizavimo tvarką reglamentuoja 2021m. birželio 07 d. gimnazijos direktoriaus įsakymu Nr. V1-44 patvirtintas Šakių r. Griškabūdžio gimnazijos mokinių nemokamo maitinimo organizavimo tvarkos aprašas. Jame numatyta, kaip maitinimas būtų organizuojamas karantino laikotarpiu.

2021-2022 mokslo metais nemokamą maitinimą gavo 129 mokiniai. 2022m. rugsėjo mėnesį nemokamą maitinimą gavo 108 mokiniai, gruodžio mėnesio – 114 mokinių.

**5.7. Švietimo pagalbos specialistų veikla įstaigoje 2021 metais (specialistų išsikelti tikslai, uždaviniai, veiklų dermė su įstaigos strateginiu veiklos planu ir metų veiklos programa).**

Gimnazijoje švietimo pagalbą teikia specialioji pedagogė, logopedė, socialinė pedagogė, nuo spalio mėnesio – psichologė, viena mokytojo padėjėja. Iki birželio mėnesio dirbo dar dvi mokytojo padėjėjos puse krūvio pagal projekto :Kokybės krepšelis“ veiklos planą. Pagalbos specialistės savo veiklą skiria mokinių pasiekimams gerinti, tai susiję su strateginio plano ir metinės veiklos programos tikslais.

Socialinė pedagogė bendradarbiavo su Griškabūdžio, Barzdų ir Žvirgždaičių seniūnijų socialiniais darbuotojomis, socialinių paslaugų centru, socialinės paramos skyriumi, VTAS, Šakių r. policijos komisariato specialistais. Ji dalyvavo VGK posėdžiuose mokykloje ir Šakių rajono savivaldybėje. Kartu su mokiniais paruošė informacinę, prevencinę medžiagą (lankstinukus, plakatus) mokiniams ir 5 klasės tėvams. Sistemingai vykdė individualias ir grupines konsultacijas SUP mokiniams, iš viso įvyko 116 konsultacijų, iš jų individualių - 101 , grupinių - 54. Tėvams pravedė 22 konsultacijas, mokytojams 27. Taip pat ji vykdė SPIS programoje nemokamo maitinimo apskaitą, sudarė vardinį pavėžėjamų mokinių sąrašą, sudarė ir koregavo mokyklinių autobusų maršrutus. Socialinė pedagogė savo iniciatyva surengė Tolerancijos dienos paminėjimą, pravedė užsiėmimus emocijų atpažinimo tema pradinių klasių mokiniams, dalyvavo kitų klasių valandėlėse. Su II klasės mokiniais rašė Kalėdinius sveikinimus Kukarskės globos namų gyventojams, išleido stendą „Emocijų ratas“. Su II ir I klasės mokiniais dalyvavo respublikinėje konferencijoje „Socialinių emocinių kompetencijų stiprinimas“ (mokiniai ruošėsi skaityti pranešimus) o su SUP mokiniais dalyvavo tarptautiniam meniniam projekte „ Spalvoti žodžiai mamai“. Su mokinių grupe dalyvavo projekte ,,Saugūs mokiniai“. Specialistė teikė pagalbą mokiniams ir jų mamoms iš Ukrainos, dalyvavo socialinių pedagogų metodinio būrelio veikloje, kvalifikacijos kėlimo seminaruose, analizavo naujausius įstatymus ir literatūrą.

Logopedines pratybas lankė 48 mokiniai. Iš 48 keturiolikai mokinių , turinčių kalbos ir kitų komunikacijos sutrikimų , sutrikimai buvo pašalinti, jie išbraukti iš logopedo pagalbos gavėjų sąrašo, likusiems mokiniams sutrikimai pašalinti dalinai.

Specialistė dirbo su ugdytiniais individualiai ar pogrupiuose, taikė dalyvavimo, stebėjimo pamokose praktiką. Logopedinių pratybų metu buvo ugdomi mokinių gebėjimai įveikti sakytinės ir rašytinės kalbos sunkumus siekiant užkirsti kelią galimoms mokymosi negalėms: mokoma taisyklingo garsų tarimo; lavinama foneminė klausa; tobulinami žodžių garsinės analizės ir sintezės įgūdžiai; formuojami regimieji, erdvės ir laiko vaizdiniai; tikslinamas, turtinamas pasyvusis ir aktyvusis žodynas; tobulinama kalbos gramatinė sandara; ugdoma rišlioji kalba; lavinama smulkioji rankų motorika, atmintis, dėmesys, mąstymas, valia. Pratybose buvo naudojamos įvairios kompiuterinės mokomosios programos, lavinamieji žaidimai.

Logopedė atliko konsultavimo ir pedagoginio švietimo funkcijas: daug bendravo su vaikais, plėtojo bendradarbiavimą su jų tėveliais, mokytojomis, specialiuoju pedagogu, bendromis pastangomis stiprino mokinių mokymosi motyvaciją pabrėžiant vaikų pasiekimus, laimėjimus ugdomosios veiklos metu. Ji glaudžiai bendradarbiavo su ŠPT specialistais, vaiko gerovės komisija, neatsiejama darbo dalis buvo pasitarimų, posėdžių, seminarų ir konferencijų lankymas bei gerosios patirties sklaida logopedų metodiniuose susirinkimuose.

Dalyvavo su mokiniais tarptautiniuose projektuose „Linkėjimai Lietuvai“, “Drum drum drumbacelė“, „Trispalvė tau ir man“, respublikinėje parodoje – konkurse „Nupiešiu savo Lietuvą“, respublikinėje virtualioje fotonuotraukų parodoje „Rieda margučiai“, specialiųjų ugdymosi poreikių mokinių tarptautiniame projekte - parodoje „Spalvoti žodžiai mamai“

Spec. pedagogė pagalbą teikė 26 mokiniams. Ugdymas vyko individualiai, grupelėse bei taikant dalyvavimo pamokose praktiką. Daug dėmesio skyrė mokiniams, besimokantiems pradinėse klasėse. Sunkiausiai sekėsi trečios klasės mokinėms Žemynai Mockutei bei Militai Brazaitytei, nes mergaitės labai mažai kalba, reikalinga pastovi individuali pagalba. Taip pat daug dėmesio skyrė 2 – oje klasėje besimokantiems spec. poreikių mokiniams. Vyresnėse klasėse matematikos mokytojai pageidaujant speciali pagalba buvo teikiama pamokose.

Specialistė paskatino mokinius dalyvauti respublikiniame projekte „Jie nešė šviesą ant pečių“, skirtame kovo 16 –jai knygnešio dienai paminėti. Šiame konkurse dalyvavo ir rašė laišką knygnešiui 2 mūsų gimnazijos mokinės. Taip pat 8 pradinių klasių mokiniai noriai dalyvavo respublikiniame projekte “Mano Kalėdos lange“, noriai įsitraukė į tarptautinį meninį kūrybinį projektą „Spalvoti žodžiai mamai“ bei respublikinę parodą „Margučių margutis“.

Nuolat bendradarbiavo su pavaduotoja ugdymui bei rajono ŠPT specialistėmis dėl spec. poreikių mokinių pradinio bei pakartotinio vertinimo. Daugelį klausimų sprendė su socialine pedagoge bei visuomenės sveikatos priežiūros specialiste. Iškilus problemai dėl 5 klasės mokinio Emilio Vasiliausko mokymosi bei elgesio pamokose individualių pokalbių metu su klasės auklėtoju ir pagalbos specialistėmis paaiškėjo, kad Emilis netinkamai auklėjamas namuose. Buvo suorganizuoti mokymai Emilio tėvams, kurių metu specialistės suteikė žinių apie tinkamus auklėjimo metodus šeimoje.

 Neatsiejama darbo dalis pasitarimų, seminarų ir konferencijų lankymas bei gerosios darbo patirties sklaida pedagogų metodiniuose pasitarimuose. Konsultavo mokytojus rengiant pritaikytas ugdymo programas, derino su dalyko mokytoju tikslus ir uždavinius. Visais įmanomais būdais pedagogė bendradarbiavo su mokinių tėvais, nuolat mokinių pasiekimus bei pažangą aptarė su pedagogais ir mokinių tėveliais, visi kartu stiprino mokinių mokymosi motyvaciją, stengėsi sukurti ir išlaikyti teigiamus santykius, pabrėžiant vaikų laimėjimus ugdomosios veiklos metu. Taip pat dalyvavo gimnazijos vaiko gerovės komisijos veikloje.

Mokytojo padėjėjos pagalbą pagal savo pareigybės aprašą teikė pradinių klasių ir 5-8 klasių mokiniams. Jų pagrindinis uždavinys buvo bendraujant su mokytojais maksimaliai padėti mokiniams siekti aukštesnių rezultatų ir patirti mokymosi sėkmę. Kad šis darbas buvo sėkmingas patvirtina 2021-2022m.m. spec. poreikių mokinių pasiekimai. Jie visi buvo pažangūs, jų metinių pažymių vidurkis padidėjo 0,2 balo.

**5.8. Įstaigos komisijų ir darbo grupių veikla 2022 metais (kiek ir kokių komisijų ir grupių buvo ir jų veiklų dermė su įstaigos strateginiu veiklos planu bei metų veiklos programa).**

Gimnazijoje veikia savivaldos institucijos: mokytojų taryba, gimnazijos taryba, mokinių taryba, seniūnų taryba, tėvų komitetas, darbo taryba, veikia Lietuvos švietimo darbuotojų profesinė sąjunga. 2022 metais gimnazijoje dirbo darbo grupės ir komisijos: menų ir technologijų brandos egzamino konsultacinė grupė (2022-09-28 Nr. M1-75), lietuvių kalbos ir literatūros mokyklinio brandos egzamino vykdymo grupė (2022-05-23 Nr. M1-42, PUPP vykdymo grupės ir vertinimo komisijos (2022-04-27 Nr. M1-35), NMPP vykdymo grupė (2022-03-31 Nr. M1-26), lietuvių kalbos ir literatūros įskaitos vykdymo komisija (2022-02-21 Nr. M1-14), mokyklinių brandos egzaminų vertinimo komisijos (2022-02-09 Nr. M1-12), darbo grupė 2023m. veiklos programai rengti (2022-12-08 Nr. V1-183), inventorizacijos komisija (2022-11-16 Nr. V1-163), nuosavybės teise priklausančio nematerialiojo, ilgalaikio ir trumpalaikio turto, kurį patikėjimo teise valdo Griškabūdžio gimnazija, pripažinimo nereikalingu arba netinkamu (negalimu) naudoti bei šio turto nurašymo ir likvidavimo komisija (2022-10-20 Nr. V1-150), priėmimo į direktoriaus pavaduotojo ikimokykliniam ugdymui pareigybę komisija (2022-05-24 Nr. V1-91), dvišalė komisija nelaimingo atsitikimo tyrimui (2022-03-24 Nr. V1-49).

**5.9. Įstaigos metodinės tarybos bei metodinių grupių veikla ir jų veiklų dermė su įstaigos strateginiu veiklos planu bei metų veiklos programa bei lentelė: kiek pravesta atvirų pamokų, kiek stebėta pamokų, kiek vesta seminarų, skaityta pranešimų, parengta anotacijų, publikacijų, aprobuota metodinių darbų.**

Gimnazijos metodinės tarybos veiklos įgyvendino uždavinius: užtikrinti metodinį ir dalykinį mokytojų bendradarbiavimą, dalijimąsi patirtimi, seminarų medžiaga; gerinti ugdymo rezultatus ugdant mokinių mokėjimo mokytis kompetenciją; tobulinti mokytojų gebėjimus teisingai nustatyti mokinių poreikius. Buvo susitarta dėl prioritetinių kvalifikacijos tobulinimo ir metodinės veiklos krypčių: mokytojų skaitmeninio raštingumo kompetencijų tobulinimas; mokinių mokėjimo mokytis kompetencijos ugdymas; įtraukiojo ugdymo diegimas; bendradarbiavimo gebėjimų, reikalingų siekiant kiekvieno mokinio pažangos, tobulinimas; kryptingo ugdymo karjerai organizavimas. Gimnazijos pedagogams buvo surengti 40 ak. val. trukmės mokymai „Mokinio gebėjimų ir ugdymo(si) poreikių atpažinimas ir panaudojimas siekiant jo pažangos“, toliau buvo taikomas kolegialus grįžtamasis ryšys. Įvyko STEAM projektas “Čia mano namai “ pradinių klasių mokiniams ir priešmokyklinės grupės vaikams, buvo organizuota gamtos ir tiksliųjų mokslų savaitė, atlikta 5-8, I-II klasių mokinių apklausa „Interaktyvių priemonių naudojimas pamokose“. Pradinių kl. mokytoja metodininkė Lina Sinkevičienė ir direktoriaus pavaduotoja ugdymui Jolita Leščinskaitė organizavo ir vedė nuotolinę paskaitą-praktikumą rajono pradinių klasių mokytojams „Interaktyvaus ekrano naudojimas ugdymo procese“.

|  |  |  |  |  |  |
| --- | --- | --- | --- | --- | --- |
| Pravestų atvirų pamokų skaičius | Stebėtų pamokų skaičius | Vestų seminarų skaičius | Skaitytų pranešimų skaičius | Parengtų anotacijų, publikacijų skaičius | Aprobuotų metodinių darbų skaičius |
| 92 | 92 | 1 | 3 | - | - |

**5.10. Pedagogų kvalifikacijos kėlimas, pedagogų atestacija (įdėti lentelę: kiek viso kvalifikacijos renginių, kiek bendrųjų kompetencijų, kiek dalykinių), lentelė apie pedagogų atestaciją įstaigoje).**

|  |  |  |
| --- | --- | --- |
| Dalyvautų kvalifikacijos renginių skaičius | Iš jų skirta bendrosioms kompetencijoms tobulinti | Iš jų skirta dalykinėms kompetencijoms tobulinti |
| 102 | 51 | 51 |

|  |  |  |  |
| --- | --- | --- | --- |
| 2022m. atestuotų mokytojų skaičius | Dalykas | Turėta kvalifikacinė kategorija | Įgyta kvalifikacinė kategorija |
| 1 | Anglų kalba | Mokytoja | Vyresnioji mokytoja |

**5.11. Įstaigos vadovų kvalifikacijos kėlimas (išvardinti kiekvieno bei įdėti lentelę: bendrųjų kompetencijų, vadybinių).**

|  |  |  |
| --- | --- | --- |
|  | Kvalifikacijos kėlimo renginio pavadinimas, data pažymėjimo Nr. | Patobulintos kompetencijos |
| Bendrosios | Vadybinės |
| Arūnas Šalnaitis, direktorius | Kvalifikacijos tobulinimo programa ,,Mokinio gebėjimų ir ugdymo(si) poreikių atpažinimas ir panaudojimas siekiant jo pažangos“ 2022m. balandžio 13, 20, 21, 22d., 40 akad. val., pažymėjimo Nr. KP-20376 | Mokėjimo mokytisMokinio pažinimo ir jo pripažinimo | Vadovavimo ugdymui ir mokymuisiVadovavimo pedagogų kvalifikacijos tobulinimui |
| Jolita Leščinskaitė, direktoriaus pavaduotoja ugdymui | Kvalifikacijos tobulinimo programa ,,Mokinio gebėjimų ir ugdymo(si) poreikių atpažinimas ir panaudojimas siekiant jo pažangos“ 2022m. balandžio 13, 20, 21, 22d., 40 akad. val., pažymėjimo Nr. KP-20380 | Mokėjimo mokytisMokinio pažinimo ir jo pripažinimo | Vadovavimo ugdymui ir mokymuisiVadovavimo pedagogų kvalifikacijos tobulinimui |
| Konferencija „Projekto „Kokybės krepšelis“ sėkmės istorijos Šakių savivaldybės mokyklose“, 2022-04-13, 6 akad. val., pažymėjimo Nr. IP-397 | Dalykinės,Kūrybiškumo | Komunikavimo |

**5.12. Materialinė bazė, ūkinė veikla. Pagrindiniai finansiniai rodikliai.**

|  |  |  |  |  |  |  |  |
| --- | --- | --- | --- | --- | --- | --- | --- |
| Patvirtinti asignavimai2021 m. | Realiai skirta | Iš to sk. aplinkos lėšos | Iš to sk. lėšos pavėžėjimui | Iš to sk. mokinio krepšelio lėšos | Iš to sk. spec. programų lėšos | Socialinės paramos lėšos | Papildomos (rėmėjų ir savivaldybės) lėšos |
| 1293650 Eur. | 1293650 Eur. | 503732 Eur. | 28860 Eur. | 650266 Eur. | 23800 Eur. | 86992 Eur. | 169 Eur. |
| Patvirtinti asignavimai2022m. | Realiai skirta | Iš to sk. aplinkos lėšos | Iš to sk. lėšos pavėžėjimui | Iš to sk. mokinio krepšelio lėšos | Iš to sk. spec. programų lėšos | Socialinės paramos lėšos | Papildomos (rėmėjų ir savivaldybės) lėšos |
| 1407182Eur. | 1407182Eur. | 603278Eur. | 37260Eur. | 688227Eur. | 26400Eur. | 36291 Eur. | 15716 Eur. |

Gimnazijos bibliotekai perkamų vadovėlių, grožinės literatūros įsigijimui išleista 1534 Eur. Projektui „Kokybės krepšelis“ įgyvendinti buvo skirta 60888 Eur.,2020-2021m.m. panaudota 22569,25 Eur., 2021-2022m.m. panaudoti likusieji 38318,75 Eur. Kreditinio įsiskolinimo nei metų pradžioje, nei pabaigoje nebuvo.

Gimnazijos ir skyrių pastatai atitinka visus higienos reikalavimus, turi higienos pasus. Atnaujinant patalpas gimnazijos pastate buvo atliktas mokytojų kambario ir dviejų kabinetų remontas (perdažytos sienos, pakeista susidėvėjusi grindų danga), atliktas kosmetinis koridorių remontas, vaikų darželio „Pumpurėlis“ „Bitučių“ grupėje taip pat perdažytos sienos ir grindys. Vaikų darželio lauko erdvėse pastatyta dar viena pavėsinė ir įrengta papildoma smėlio dėžė. Paluobių mokykloje-daugiafunkciniam centre pakeista dalis stogo.

**6. Bendrųjų ugdymo planų vykdymas:**

**6.1. pamokinės veiklos (ugdymo plano dalykų) organizavimas ir vykdymas (trumpa apžvalga ir lentelė):**

Ugdymo procesas gimnazijoje nuo 2022m. rugsėjo 1 dienos organizuojamas vadovaujantis Griškabūdžio gimnazijos 2021-2022 ir 2022-2023 mokslo metų pradinio, pagrindinio ir vidurinio ugdymo programų ugdymo planais, patvirtintais gimnazijos vadovo ir suderintais su savivaldybės įgaliotu asmeniu. Ugdymo planų turinys, struktūra ir forma atitinka bendrųjų ugdymo planų turinį, struktūrą ir formą. Mokomiesiems dalykams skiriama ne mažiau pamokų, nei nurodyta bendruosiuose ugdymo planuose, patvirtintuose ŠMSM. Pamokos, skirtos mokinio ugdymo poreikiams tenkinti, naudojamos mokinių laisvai pasirinktų mokomųjų dalykų žinioms gilinti arba konsultacijoms siekiant likviduoti mokymosi spragas, III-IV klasės – dalykų moduliams. II klasėje šios pamokos naudojamos gamtos mokslų (biologijos ir chemijos) projektinei veiklai.

Ugdymo organizavimui panaudotos valandos:

|  |  |
| --- | --- |
| Kontaktinės valandos ir valandos ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovavimui klasei  | Valandos, susijusios su profesiniu tobulėjimu ir veikla mokyklos bendruomenei |
| 2021-09-01 | 2022-09-01 | 2021-09-01 | 2022-09-01 |
| 25953,92 | 25302,44 | 5616,7 | 4028,6 |

* 1. **III-IV kl. klasės mokinių mobilių grupių skaičius pagal ugdymo planą**

|  |  |  |
| --- | --- | --- |
| **Branduolio dalykai**  | **Mobilios grupės III kl.** | **Mobilios grupės IV kl.** |
| **BA** | **B** | **A** | **BA** | **B** | **A** |
| Dorinis ugdymas (tikyba) |  | 1 |  |  | 1 |  |
| Dorinis ugdymas (etika) |  | 1 |  |  | 1 |  |
| Lietuvių kalba ir literatūra |  |  | 1 |  |  | 1 |
| Užsienio kalba (anglų) | 1 |  |  |  | 1 | 1 |
| Istorija | 1 |  |  | 1 |  |  |
| Geografija | 1 |  |  | 1 |  |  |
| Matematika | 1 |  |  | 1 |  |  |
| Biologija | 1 |  |  | 1 |  |  |
| Fizika | 1 |  |  | 1 |  |  |
| Chemija | 1 |  |  |  |  |  |
| Dailė |  | 1 |  |  | 1 |  |
| Technologijos (statyba ir medžio apdirbimas) |  |  | 1 |  |  | 1 |
| Bendrasis fizinis ugdymas |  | 1 |  |  | 1 |  |
| **Pasirenkamieji dalykai** |  |  |  |  |  |  |
| Informacinės technologijos | 1 |  |  |  |  |  |
| Užsienio kalba (rusų) |  |  |  |  | 1 |  |

Gimnazijos ugdymo planas numato esant vienai gimnazijos III arba vienai gimnazijos IV klasei dalykų bendrojo ir išplėstinio kursų programas įgyvendinti tos pačios pamokos metu ugdant skirtingas kursų programas pasirinkusius mokinius kartu užtikrinant mokymo kokybę. Laikinosios grupės dydis vidurinio ugdymo programoje – ne mažiau kaip 8 mokiniai, jei pakanka klasei skirtų valandų mobili grupė dalykui mokytis gali būti sudaroma ir iš ne mažiau kaip 5 mokinių. Esant mažesnei grupei mokinių jie turi galimybę pasirinkto dalyko bendrojo ar išplėstinio kurso programą mokytis savarankiškai grupinio mokymosi forma. Tokiu būdu 2022-2023 m. m. III klasėje mokiniai mokosi geografijos A, IT AB, IV klasėje – istorijos A, užsienio kalbos (vokiečių) B1, geografijos A, chemijos AB.

**6.3. Popamokinės veiklos (ugdymo plano dalykų) ir kito neformalaus ugdymo organizavimas ir vykdymas**

**(lentelė. Kokių krypčių, kiek valandų skirta, ar visos valandos panaudojamos. Nurodyti priežastis, jei panaudojamos ne visos valandos).**

|  |  |  |  |  |
| --- | --- | --- | --- | --- |
|  | Neformalaus ugdymo kryptis | Skirta valandų | Panaudota valandų | Valandų panaudojimas |
| Griškabūdžio gimnazija | Sportinė kryptis | 25 | 11 | 88 procentaiValandos buvo skirtos visiems pasiūlytiems neformalaus ugdymo užsiėmimams. |
| Meninė kryptis | 6 |
| Socialinė-prevencinė kryptis | - |
| Mokslinė kryptis | 5 |

**7. 2022 metų olimpiadų ir konkursų laimėjimai bei pasiekimai:**

**7.1. Dalyvavimas rajoninėse olimpiadose ir konkursuose, laimėjimai bei pasiekimai (ugdymo plano dalykų).**

|  |  |  |  |  |
| --- | --- | --- | --- | --- |
| Dalykas | Dalyvavo olimpiadoje/konkurse | 1 vieta | 2 vieta | 3 vieta |
| Rusų (užsienio) kalba meninio skaitymo | 1 | - | - | 1 |
| Matematika5-8 klasė | 4 | - | 1 | 1 |
| 8-9 klasė mažoji užsienio kalbų (rusų, vokiečių) olimpiada | 2 | 2 | - | - |
| Fizika 9-12 klasė | 1 | - |  | 1 |
| Geografijos olimpiada „Mano gaublys“6-8 klasė | 3 | - | - | 1 |
| 1-2 klasė dailaus rašto konkursas „Atrask rašto paslaptį“ | 1 | - | - | 1 |
| Lietuvių kalba 5-8 klasė | 4 | - | - | 1 |
| Lietuvių kalba 9-12 klasė | 4 | - | 1 | - |
| Anglų kalba11 klasė | 1 | - | 1 | - |
| Biologija5-8 klasė | 3 | 2 | 1 | - |
| Geografija 9-12 klasė | 3 | 1 | - | - |
| Trumpojo rašinio konkursas „Senelių daiktai“ pasakoja“. | 3 | - | 2 | 1 |
| Rajoninis meninio skaitymo konkursas 5-8 klasių grupėje | 1 | 1 | - | - |

**7.2. Dalyvavimas respublikinėse olimpiadose ir konkursuose, laimėjimai bei pasiekimai (ugdymo plano dalykų).**

|  |  |  |  |  |
| --- | --- | --- | --- | --- |
| Dalykas | Dalyvavo olimpiadoje/konkurse | 1 vieta | 2 vieta | 3 vieta |
| Respublikinis meninio skaitymo konkursas 5-8 klasių grupėje | 1 | - | - | 1 |
| Regioninis meninio skaitymo konkursas 5-8 klasių grupėje | 1 | 1 | - | - |
| Jaunųjų filologų konkursas | 1 | 1 | - | - |

**7.3. Dalyvavimas olimpiadose ir konkursuose, laimėjimai bei pasiekimai (ne ugdymo plano dalykų).**

|  |  |  |  |  |
| --- | --- | --- | --- | --- |
| Olimpiada/konkursas | Dalyvavo olimpiadoje/konkurse | 1 vieta | 2 vieta | 3 vieta |
| Respublikinė jaunųjų geologų olimpiada | 3 | 1 | - | - |

**7.4. Laimėjimai bei pasiekimai sporto srityje.**

|  |  |  |  |  |
| --- | --- | --- | --- | --- |
| Olimpiada/konkursas | Dalyvavo olimpiadoje/konkurse | 1 vieta | 2 vieta | 3 vieta |
| Lengvosios atletikos varžybos | 8  | - | 2 | 2 |
| Stalo teniso varžybos | 3 | - | 1 | 1 |
| Kvadrato varžybos | Komanda | - | - | 1 |

1. **Dalyvavimas šalies ir tarptautiniuose mokinių raštingumo tyrimuose, testavimuose.**

|  |  |  |  |
| --- | --- | --- | --- |
| Tyrimų, testavimų, konkursų pavadinimas | Trumpas tyrimų, testavimų, konkursų apibūdinimas | Dalyvių skaičius | Tyrimų, testavimų, konkursų rezultatai |
| Nacionalinis 4 kl. matematikos pasiekimų patikrinimas. | Patikrinimo tikslas-įvertinti mokinių matematikos pasiekimus. | 20 mokinių | Rezultato procentais vidurkis – 55,0. |
| Nacionalinis 4 kl. pasaulio pažinimo pasiekimų patikrinimas. | Patikrinimo tikslas-įvertinti mokinių pasaulio pažinimo pasiekimus. | 9 mokinių | Rezultato procentais vidurkis – 60,5. |
| Nacionalinis 4 kl. skaitymo pasiekimų patikrinimas. | Patikrinimo tikslas-įvertinti mokinių skaitymo pasiekimus. | 22mokiniai | Rezultato procentais vidurkis – 44,1. |
| Nacionalinis 6 kl. matematikos pasiekimų patikrinimas. | Patikrinimo tikslas-įvertinti mokinių matematikos pasiekimus. | 19 mokinių | Rezultato procentais vidurkis – 54,1. |
| Nacionalinis 6 kl. skaitymo pasiekimų patikrinimas. | Patikrinimo tikslas-įvertinti mokinių skaitymo pasiekimus. | 20 mokiniai | Rezultato procentais vidurkis – 61,3. |
| Nacionalinis 6 kl. matematikos pasiekimų patikrinimas. | Patikrinimo tikslas-įvertinti mokinių matematikos pasiekimus. | 19 mokinių | Rezultato procentais vidurkis – 54,1. |
| Nacionalinis 4 kl. skaitymo pasiekimų patikrinimas. | Patikrinimo tikslas-įvertinti mokinių skaitymo pasiekimus. | 22 mokiniai | Rezultato procentais vidurkis – 44,1. |
| Nacionalinis 8 kl. matematikos pasiekimų patikrinimas. | Patikrinimo tikslas-įvertinti mokinių matematikos pasiekimus. | 18 mokinių | Rezultato procentais vidurkis – 49,5. |
| Nacionalinis 8 kl. gamtos mokslų pasiekimų patikrinimas. | Patikrinimo tikslas-įvertinti mokinių skaitymo pasiekimus. | 21 mokinys | Rezultato procentais vidurkis – 62,8. |
| Nacionalinis 8 kl. skaitymo pasiekimų patikrinimas. | Patikrinimo tikslas-įvertinti mokinių skaitymo pasiekimus. | 16 mokinių | Rezultato procentais vidurkis – 75,5. |
| Nacionalinis 8 kl. socialinių mokslų pasiekimų patikrinimas. | Patikrinimo tikslas-įvertinti mokinių socialinių mokslų pasiekimus. | 21 mokinys | Rezultato procentais vidurkis – 48,2. |
| Matematikos mokymosi pasiekimų įsivertinimo testas IV gimnazijos klasės mokiniams. | Mokiniai turėjo galimybę įsivertinti savo matematikos žinias ir gebėjimus. | 17 mokinių | Surinktų taškų vidurkis – 8,1, kai maksimalus galimas taškų skaičius 22. |
| IEA ICCS 2022 – tarptautinis pilietinio ugdymo ir pilietiškumo tyrimas. | NŠA atliko apklausą, jos rezultatai nepaskelbti. | 18 mokinių  |  |

1. **Projektinės veiklos organizavimas ir vykdymas.**

|  |  |  |  |
| --- | --- | --- | --- |
| Projekto pavadinimas | Projekto trukmė | Projekto dalyvių skaičius | Trumpas projekto apibūdinimas |
| ŠMSM, SAM, LTOK projektas „Olimpinis mėnuo“ | 2022m. spalio mėnesį  | 71 1-4 klasių mokinių | Mokiniai dalyvavo papildomai organizuotose sportinėse veiklose. |
| Lietuvos kultūros tarybos ir Všį „Kūrybiškumo mokykla“ edukacinis projektas „Menininkai kaip mokslininkai“ | 2022m. gruodžio mėnesį | 15 II-IV klasių mokinių | Mokiniai išklauso menininkių A. Jokšės ir A. Maknytės paskaitas apie kūrybiškumą, savirealizacijos paieškas, jų patarimais vadovaudamiesi sukurs savo darbą. |
| ŠMSM projektas „SELFIE“ | 2022m. vasario-gruodžio mėnesiais | 6 mokytojai, 50 5-8, I-IV klasių mokinių. | Gimnazija dalinosi gerąja IKT naudojimo patirtimi, šiuo klausimu teikė pagalbą, dalinosi turimais šaltiniais su priskirtomis mokyklomis. |
| VĮ :Lietuvos automobilių kelių direkcija“ projektas „Saugūs mokiniai 20212“. | 2022m. gruodžio mėnesio – 2023m. sausio mėnesio | 100 mokinių  | Mokiniai pagilino atšvaitų dėvėjimo tamsiu paros metu žinias, vykdė saugaus elgesio kelyje sklaidą. |

* 1. **10. Bendradarbiavimas su socialiniais partneriais, partnerystė, dalyvavimas programose.**

 Gimnazija bendradarbiauja su Šakių JKSC: 2 klasės mokiniai kiekvieną savaitę vyksta į baseiną, mokosi plaukti ir saugiai elgtis vandenyje. Mokiniams skirtos ne mažiau nei 32 praktinės plaukimo pratybos. Jos turi teigiamos įtakos mokinių mokymosi pasiekimams, pažangai, motyvacijai, sveikatai ir laikysenai. Mokiniai dalyvauja Griškabūdžio bendruomenės centro organizuojamuose renginiuose, ryškiausias – 2021m. vykęs „DEGTUKAI. Sienų Meno Festivalis“, šiais metais dalyvaujantis Lietuvos Respublikos Prezidento Gitano Nausėdos globojamame projekte „Lietuvos galia“. Mokiniai-renginio dalyviai turėjo plačias galimybes saviraiškai, stiprino bendravimo ir bendradarbiavimo įgūdžius. Į bendrus renginius kviečia Griškabūdžio kultūros centras. Štai šiemet mokiniai dalyvavo renginyje "Šoka visa Lietuva". Bendradarbiaujant su Šakių visuomenės sveikatos biuru organizuojamos paskaitos sveikai gyvensenai ugdyti ir žalingų įpročių prevencijai. Šakių viešoji biblioteka kviečia gimnazijos mokinius į savo organizuojamus renginius, jos padalinyje Griškabūdžio miestelio bibliotekoje vyksta edukaciniai užsiėmimai, pamokos netradicinėje aplinkoje. Bendradarbiaujama su rajono policijos komisariatu ir priešgaisrine tarnyba - mokiniai dalyvauja paskaitose, organizuojamuose konkursuose. Bendradarbiavimas su KTU dalyvaujant projekte „Saugios elektroninės erdvės vaikams kūrimas“ sudarė galimybes gimnazijoje įrengti WIFI prieigos taškus ir naudotis internetu. Gimnazijos socialiniai partneriai yra ir Griškabūdžio seniūnija, , Griškabūdžio žemės ūkio bendrovė, Marijampolės apskrities VTAT Šakių rajono skyrius, Šakių r. ŠPT, rajone esantys dienos centrai, kitos rajono ugdymo įstaigos, seniūnijos ūkininkai. Gimnazija dalyvavo vaisių ir daržovių bei pieno ir pieno produktų vartojimo skatinimo vaikų ugdymo įstaigose programoje. Visi gimnazijos ugdytiniai dalyvavo bent vienoje prevencinėje programoje.

**11. Socialinė-prevencinė veikla.**

Socialinę-prevencinę veiklą gimnazijoje vykdė ir vykdo socialinė pedagogė pagal pareiginę instrukciją bei socialinės veiklos organizavimo programą, patvirtintą 2020 m. rugsėjo 23 d. direktoriaus įsakymu Nr. V1-108, klasių vadovai, ją koordinuoja vaiko gerovės komisija. 5-8, I-IV klasėse jų vadovai vadovaudamiesi patyčių prevencijos programos „Friends“ mokymo medžiaga organizavo bent tris klasės valandėles patyčių prevencijos tema, tokia pačia apimtimi įgyvendino Alkoholio, tabako ir kitų psichotropinių medžiagų vartojimo prevencinę programą. Priešmokyklinio ugdymo grupėje ir 1 klasėje vykdoma socialinių bei emocinių sunkumų įveikimo gebėjimų ugdymo siekiant geresnės vaikų emocinės savijautos programa „Zipio draugai“, 2-4 klasių – programa „Obuolio draugai“. Į mokomuosius dalykus visose klasėse pagal parengtą programą integruojama Sveikatos, lytiškumo ugdymo ir rengimo šeimai programa.

**12. Ugdymas karjerai.**

 Gimnazijoje ugdymas karjerai 2021-2022m.m. buvo vykdomas vadovaujantis gimnazijos Ugdymo karjerai organizavimo tvarkos aprašu, patvirtintu 2021m. lapkričio 11 d. direktoriausįsakymu Nr. V1-143. Per šiuos mokslo metus klasėse vyko 33 valandėlės ugdymo karjerai temomis. Klasių vadovai kalbėjo su mokiniais apie perspektyvias profesijas, kaip pomėgius galia paversti pragyvenimo šaltiniu, siekė padėti mokiniams išsiaiškinti savo polinkius ir gebėjimus. II ir IV klasių mokiniai vyko į KT kolegiją susipažinti su siūlomomis karjeros galimybėmis, 8-II klasių moksleiviai vyko į MPRC susipažinti su profesijomis ir karjeros galimybėmis, į mokyklą atvyko ir kai kurių profesijų atstovai. II klasės mokiniai rašė savo individualius ugdymo planus susiedami juos su tolimesnio mokymosi galimybėmis ir planuojama būsima profesija. Nuo 2022m. rugsėjo 1 dienos gimnazijoje ugdymas karjerai organizuojamas vadovaujantis Lietuvos Respublikos Vyriausybės  2022 m. rugpjūčio 24 d. nutarimu Nr.847 patvirtintu Profesinio orientavimo teikimo tvarkos aprašu.

**13. Įstaigoje vykdytos veiklos priežiūros ir patikros.**

Kauno priešgaisrinės gelbėjimo valdybos Jurbarko priešgaisrinė gelbėjimo tarnyba 2022m. gegužės 25 dienos atliko priešgaisrinės būklės patikrinimą, trūkumų nenustatė. 2022m. lapkričio 15 dienos vaikų darželyje „Pumpurėlis“ ir pradinių klasių pastate patikrinimus atliko NVSC prie Sveikatos apsaugos ministerijos Marijampolės departamento Šakių skyriaus specialistė Rasa Karalienė, trūkumų abiem atvejais nerado.

**14. Pagrindinės 2022 metų problemos.**

Sudėtinga buvo organizuoti kai kurias veiklas dėl srautų valdymo, užsitęsusio iki balandžio mėnesio 2022m. abiturientai nebuvo pakankamai motyvuoti siekti aukštesnių mokymosi pasiekimų, tai atsispindėjo ir jų brandos egzaminų rezultatuose.

**15. Veiklos perspektyvos 2023 metams.**

2023 metais dėmesys bus skiriamas matematikos pasiekimų gerinimui, atsižvelgiant į rizikos vertinimo rezultatus mokytojai bus skatinami stiprinti savo mokinių pasiekimų vertinimo kompetencijas, taip pat numatoma gerinti gimnazijos pastatų būklę..

Gimnazijos direktorius Arūnas Šalnaitis